



Lietuvos Respublikos Vyriausybė

NUTARIMAS

**DĖL LIETUVOS RESPUBLIKOS VYRIAUSYBĖS 2004 M. SPALIO 21 D. NUTARIMO NR. 1316 „DĖL NORMATYVINIŲ STATINIO SAUGOS IR PASKIRTIES DOKUMENTŲ NORMAVIMO SRIČIŲ PASKIRSTYMO TARP VALSTYBĖS INSTITUCIJŲ“ PAKEITIMO**

2008 m. balandžio 9 d. Nr. 342

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2004 m. spalio 21 d. nutarimą Nr. 1316 „Dėl normatyvinių statinio saugos ir paskirties dokumentų normavimo sričių paskirstymo tarp valstybės institucijų“ (Žin., 2004, Nr. [156-5701](https://www.e-tar.lt/portal/lt/legalAct/TAR.6FAC9BAF65DB)):

1. Išdėstyti 5 punktą taip:

„5. Socialinės apsaugos ir darbo ministerija:

5.1. normatyvinių statinio saugos dokumentų normavimo sritys yra darbuotojų saugos ir sveikatos reikalavimai (norminiai teisės aktai) įrengiamoms darbo vietoms statiniuose ir statybvietėse;

5.2 normatyvinių statinio paskirties dokumentų normavimo sritys yra statinio ir statinio inžinerinių sistemų (pavojingų medžiagų talpyklų ir jų įrangos, liftų ir jų įrangos, lynų kelių, funikulierių ir jų įrangos, eskalatorių ir jų įrangos, kėlimo įrenginių ir jų įrangos, pramoginių įrenginių ir jų įrangos) saugos reglamentavimas.“

2. Pripažinti netekusiu galios 6.2 punktą.

3. Pripažinti netekusiu galios 7.3 punktą.

4. Pripažinti netekusiu galios 11.3 punktą.

5. Papildyti šiuo 11.4 punktu:

„11.4. normatyvinių statinio saugos ir paskirties dokumentų, nustatančių gamtinių dujų sistemų įrengimo reikalavimus statiniuose, normavimas.“

6. Pripažinti netekusiu galios 14.2 punktą.

Ministras Pirmininkas Gediminas Kirkilas

Aplinkos ministras Artūras Paulauskas